
Előzetes hatásvizsgálat

Zalakaros Város Önkormányzat Képviselőtestülete
                                        …….…számú rendelete 
Zalakaros Város Önkormányzata 2020.  átmeneti gazdálkodásáról 

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 

[bookmark: _GoBack]A jelen rendelet-tervezet összeállításakor - a 2020. évi költségvetés elfogadásáig - meghatározásra kerültek az alapvető feladatok, valamint a bevételek beszedésének és a kiadások teljesítésének eljárási szabályai. 

Jelen költségvetési rendelet-tervezet rendelkezik az átmeneti időszakban a finanszírozás módjáról, valamint az áthúzódó feladatok ellátásáról.

Környezeti, egészségi körülmények: 

A rendeletben foglaltak végrehajtásának közvetlen egészségügyi, környezetre gyakorolt hatásai nincsenek, a jogszabályok által az önkormányzatok kötelezettségeként meghatározott ágazati feladatokat nem veszélyeztette. 


Adminisztratív terheket befolyásoló hatása: 

Az átmeneti gazdálkodásról szóló rendelet-tervezet további adminisztratív terheket nem ró az Önkormányzatara. Az adminisztráció erősítése abból a szempontból is indokolt, hogy a közpénzek felhasználása még fokozottabban átláthatóbb legyen. 


Egyéb hatása: Nincs.

A rendelet megalkotásának szükségessége: 

Az államháztartásról szóló 2011. évi CXCV. törvény 25.§ (1-3) bekezdése alapján a képviselő-testület a 2020. évi átmenti gazdálkodásról rendeletet alkot, mely a 2020. évi költségvetés elfogadásával hatályát veszti.

A rendelet megalkotása elmaradása esetén várható következmények: 

A rendelet megalkotásának elmaradásának nincs következménye, hiszen a jogszabály lehetőséget ad akkor i s a folyamatos működéshez szükséges bevételek és kiadások teljesítésére, azonban ebben az esetben a polgármesternek beszámolási kötelezettsége van a testület részére. 


A rendelet alkalmazásához szükséges feltételek:

A rendelet-tervezet összeállításának tárgyi, személyi, szervezeti feltételei Zalakarosi Közös Önkormányzati Hivatalnál rendelkezésre álltak. 


Zalakaros 2019. november 28.


								Szabóné dr Csányi Marianna 
								                   jegyző 


